Държавен вестник, бр. 16, 2000 г., стр. 59

Б Р О Й 16
Д Ъ Р Ж А В Е Н   В Е С Т Н И К
С Т Р .  5 9
(2) Превозвачът взема специални мерки, за
да избегне реакция на неприязън при транспорт
в една и съща пратка на животни, между които
съществува естествена непоносимост.
(3) По време на транспортиране на живот-
ни на различна възраст в едно и също превоз-
но средство възрастните и малките се държат
поотделно. Такова разделяне не се прилага за
женски животни, които пътуват с бозаещите
си малки.
(4) Некастрираните мъжки животи се тран-
спортират отделно от женските. Възрастните
нерези и жребци се транспортират отделно
един от друг.
Чл. 16. Забранено е транспортирането на
стоки в превозните средства, в които се тран-
спортират животни, когато пречат на тяхно-
то удобство.
Чл. 17. (1) За товарене и разтоварване на
животни се използват подходящи съоръже-
ния, като мостове, рампи и проходи. Подът
на тези съоръжения не трябва да бъде хлъз-
гав и ако е необходимо, трябва да имат пред-
пазни парапети.
(2) Забранено е преместването на живот-
ните с механични устройства, както и повди-
гането или влаченето за главата, рогата, кра-
ката, опашката или космената покривка. Из-
ползването на електрически остен следва да
се избягва.
(3) Животните се товарят само на транспор-
тни средства, които са основно механично по-
чистени и дезинфектирани. Мъртви животни,
слама и отпадъци се отстраняват по възможно
най-бърз начин.
Чл. 18. (1) За осигуряване на необходими-
те грижи по време на транспортирането на
животните се осигурява придружител, освен
когато:
1. животните се транспортират в контейне-
ри, фиксирани, с добра вентилация и снабдени
с достатъчно вода в съдове, които не се преоб-
ръщат и са заредени за двойно по-голям период
от време от предвидения за пътуването;
2. превозвачът е поел и функциите на прид-
ружител;
3. превозвачът е назначил свой представи-
тел да се грижи за животните в определените
пунктове за спиране.
(2) Придружителят или представителят на
превозвача е дължен да се грижи за животните,
като ги храни, пои, а при необходимост и дои.
Млечните крави се доят на интервали от около
12 часа, но не по-голям от 15 часа. Придружите-
лят трябва да разполага с подходящо средство
за осветление.
Раздел II
Транспорт на птици, домашни птици
и домашни зайци
Чл. 19. При транспорт на птици, домашни
птици и домашни зайци се прилагат разпоред-
бите на чл. 11,ал. 1, чл. 12, 15, 16, чл. 17, ал. 3,
чл. 18, ал. 1, чл. 29, чл. 30, ал. 4, чл. 33, чл. 34,
ал. 1, чл. 35, 38 и 39.
Чл. 20. На птиците, домашните птици и до-
машните зайци по време на транспорт се осигу-
рява подходяща храна и вода в необходимите
количества, освен когато:
1. пътуването е с продължителност не пове-
че от 12 часа;
2. пътуването е с продължителност не повече
от 24 часа за пилета от всички видове, ако завър-
шва в рамките на 72 часа след излюпването им.
Раздел III
Транспорт на домашни кучета и котки
Чл. 21. При транспорт на домашни кучета и
котки се прилагат разпоредбите на чл. 10, чл. 11,
ал. 1, чл. 12, 15, чл. 17, ал. 3, чл. 18, 29, чл. 30,
ал. 3 и 4, чл. 31, ал. 2, чл. 33, 34, 35, 36, 37, 38 и 39.
Чл. 22. (1) Транспортираните домашни ку-
чета и котки се хранят на интервали не по-голе-
ми от 24 часа и се поят на интервали не повече
от 12 часа. За храненето и поенето на животни-
те товародателят дава на превозвача писмени
инструкции.
(2) Разгонените женски животни се транс-
портират отделно от мъжките.
Раздел IV
Транспорт на други бозайници и птици
Чл. 23. (1) Разпоредбите на този раздел се
прилагат при транспорт на бозайници и птици,
които не са предмет на предходните раздели.
(2) При транспортиране на видовете—пред-
мет на този раздел, се прилагат разпоредбите
на чл. 10, чл. 11, ал. 1, чл. 12, 16, 17, 18, 29, чл. 30,
ал. 4, чл. 31, 32, 33, 34, 35, 36, 37, 38 и 39.
Чл. 24. (1) Забранено е транспортирането на
животни в напреднал стадий на бременност,
наскоро родили животни и малки животни,
неспособни да се хранят сами и непридружава-
ни от майката. Такива животни могат да се
транспортират само ако това се налага, за да им
се осигури необходимото лечение.
(2) Не се транспортират животни от семейс-
тво Цервиде, когато са в период на смяна на
рогата и основата на рогата им е покрита с мъх.
(3) Забранено е даването на успокоителни
средства на животните, освен в изключителни
случаи и под пряк контрол на ветеринарен ле-
кар. Подробна информация за успокоителните
средства трябва да придружава животните до
местоназначението им.
Чл. 25. (1) Животните се транспортират само
със специално конструирани за тази цел пре-
возни средства, с указване дали транспортира-
ните животни са диви, плахи или опасни. В
превозните средства се поставят писмени инс-
трукции за храненето и поенето на животните и
за други необходими специални грижи.
(2) За транспортираните животни се пола-
гат грижи в съответствие с инструкциите и
указанията.
(3) При транспортиране със самолет се
спазват правилата на ИАТА относно транс-
порта на живи животни. Животните се тран-
спортират до местоназначението си, колкото
е възможно по-бързо.